**ŠID DOBIJA SVOJU PRVU LIDL PRODAVNICU**

**Lidl Srbija nastavlja da širi prodajnu mrežu širom zemlje i otvara prvu prodavnicu u Šidu. Nova prodavnica u Ulici Sremskog fronta 1A, biće otvorena u četvrtak, 9. oktobra, a građanima Šida će omogućiti svakodnevnu kupovinu sa najboljim odnosom cene i kvaliteta - u njihovom komšiluku.**

*„Radujemo se što ćemo uskoro imati priliku da i stanovnicima Šida i okoline, kroz naš pažljivo odabran asortiman, ponudimo najbolji odnos cene i kvaliteta. Verujemo da ćemo time, ali i celokupnim iskustvom kupovine u Lidlu, zadobiti poverenje potrošača i u ovom gradu i uveriti ih da se kupovina u Lidlu zaista isplati “,* ***izjavila je Marija Kojčić, rukovodilac sektora Corporate Affairs u Lidl Srbija.***

Potrošačima će u novoj prodavnici biti dostupne i samouslužne kase – jednostavan i brz način plaćanja, posebno praktičan kada je reč o manjoj nabavci. Ovaj sistem nudi dodatnu fleksibilnost, jer potrošači mogu sami da skeniraju i pakuju proizvode sopstvenim tempom..

Otvaranjem prodavnice u Šidu, Lidl donosi i nova radna mesta, pa će tako više od 20 novih zaposlenih raditi u stabilnom i podsticajnom okruženju, uz čitav niz pogodnosti koje Lidl obezbeđuje svojim zaposlenima. Među njima su privatno zdravstveno osiguranje, kao i program podrške zaposlenima (EAP – Employee Assistance Program), koji omogućava besplatne i poverljive konsultacije sa stručnjacima iz oblasti prava, finansija i psihologije.

Povodom otvaranja prodavnice u Šidu, Lidl je za period od 9. do 15. oktobra pripremio posebne pakete „Bebina čarobna kutija“ sa pažljivo odabranim proizvodima namenjenim prvim danima roditeljstva. Ovi paketi biće uručeni svim porodiljama čije se bebe rode u okviru Patronažne službe Doma zdravlja Šid, kao simbol pažnje i podrške u ovim važnim životnim trenucima. Mamama će paketi biti uručeni prilikom izlaska iz porodilišta.

Radno vreme nove Lidl prodavnice u Šidu biće svakog dana u nedelji od 8 do 21 čas.

**„Lidl. Isplati se.“ kampanja**

Lidl je prošle nedelje pokrenuo svoju prvu međunarodnu brend kampanju u 31 evropskoj zemlji pod sloganom „Lidl. Isplati se.“. Kampanja predstavlja više od reklamne poruke – ona je obećanje i emocionalni most ka svim Lidlovim potrošačima, a novi slogan kompanije i poruka prevazilaze obećanje najboljeg odnosa cene i kvaliteta. „Isplati se.“ za Lidl znači prepoznati i ceniti prave vrednosti u životu – one koje su ljudima zaista važne: sigurnost, pouzdanost i ostvarenje ličnih, malih, i velikih snova. Na ovaj način, Lidl stvara pravu vrednost za potrošače, zaposlene i poslovne partnere, postavljajući u temelje snažnog i održivog brenda obećanje koje je realistično i vredno, kako danas, tako i u budućnosti.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 80 prodavnica u 46 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://kompanija.lidl.rs/press-centar)

[Instagram Lidl Srbija](https://www.instagram.com/lidlsrbija/)